PLANB จับตากำไร Q1 โตดี ลุ้นดันทั้งปี 66 นิวไฮแตะ 983 ล้าน แนะซื้อเป้า 10.50 บาท  
PLANB รับอานิสงค์เลือกตั้งหนุน จับตากำไร Q1/66 โตดี ลุ้นดันทั้งปี 66 นิวไฮแตะ 983 ล้าน แนะซื้อเป้า 10.50 บาท  
PLANB รับอานิสงค์เลือกตั้งหนุน จับตากำไร Q1/66 โตดี ลุ้นดันทั้งปี 66 นิวไฮแตะ 983 ล้าน แนะซื้อเป้า 10.50 บาท  
25 เม.ย. 2566

บล.กรุงศรี พัฒนสิน ระบุในบทวิเคราะห์วันนี้ (18 เม.ย.66) ว่า บริษัท แพลน บี มีเดีย จำกัด (มหาชน) หรือ PLANB แนะนำราคาเป้าหมาย 10.50 บาท คาดกำไรไตรมาส 1/2566 เพิ่มขึ้น เทียบช่วงเดียวกันของปีก่อน ตามอัตราการใช้สื่อโฆษณาที่เพิ่มขึ้น เบื้องต้นคาดอยู่ระดับ 58-60% (ไตรมาส 1/2565 ที่ 52.1%) ลดลงเทียบไตรมาสก่อนหน้า ตามปัจจัยฤดูกาลที่ไตรมาส 4/2565 เป็นช่วง high season
โดยประเมินกำไรปี 2566 ที่ 983 ล้านบาท (โต 40% เทียบช่วงเดียวกันของปีก่อน) เป็น new high ใหม่บริษัท และสูงกว่าจุดสูงสุดเดิมในปี 2562 ที่ 743 ล้านบาท ถึง 32% จากภาพการฟื้นตัวที่ชัดเจน (คาด U-rate เพิ่มสู่ระดับ 66% จากปี 2565 ที่ 61.4%) ในภาวะที่ PLANB เป็นเบอร์ 1 ในอุตสาหกรรม และ Media capacity ของบริษัทสูงระดับ 9,000 ล้านบาท (เพิ่มขึ้นก้าวกระโดดจากปี 2562 ที่ 5,070 ล้านบาท) และธุรกิจการตลาดแบบมีส่วนร่วมที่คาดฟื้นตัวเด่นจากกิจกรรมที่กลับมาจัดมากขึ้น
ด้านราคาหุ้นซื้อขายบน PER23F ที่ 38 เท่า ใกล้เคียงค่าเฉลี่ย และได้อานิสงค์เชิงบวกจากการเลือกตั้ง โดยจากสถิติในอดีต ก่อนการเลือกตั้ง 1 เดือน กลุ่ม media โอกาสที่ผลตอบแทนเป็นบวก 100% และผลตอบแทนเฉลี่ย 3.5% และธุรกิจจัดอีเวนต์กลับมาจัดมากขึ้น โดยเป็นเบอร์ 1 ในอุตสาหกรรมสื่อโฆษณานอกบ้าน